

KOMENTE DHE REKOMANDIME 
MBI RAPORTIN E MONITORIMIT PËR 4M I  TË VITIT 2026 
PËR SHKOLLËN E MAGJISTRATURËS

I. Vlerësim i përgjithshëm 
Shkolla e Magjistraturës administroi dhe menaxhoi fondet publike sipas programit “Veprimtaria Arsimore”, për të realizuar qëllimin e tij i cili është “Funksionimi si një institucion i pavaruar me kapacitete menaxhuese të plota me qëllim rritjen e qendrueshmërisë financiare dhe konsolidimin e mëtejshëm të veprimtarisë së saj. Rritja e profesionalizmit të aktorëve kryesor të sistemit të drejtësisë përmes zhvillimit dhe konsolidimit të programeve të trajnimit të niveleve bashkëkohore dhe standarteve evropiane”.
Programi për të cilin ky institucion administron fondet për vitin 2026 është: 
I.Programi “Veprimatria Arsimore” , i cili ka realizuar fondet për 4M I 2026 në masën 28%. 
Qëllimi i politikës së programit është “Konsolidimi i formimit profesional të magjistratëve, nëpërmjet rritjes profesionale të personelit të gjykatave dhe prokurorive në përputhje me standartet evropiane

Për realizimin e qëllimit kanë kontribuar produktet sa më poshtë:

· 136 “Studentë që ndjekin ciklin e programit mësimor”, ose 67% e sasisë së planifikuar, me kosto faktike 119 milionë lekë.
· Janë realizuar 50 “Sesione trajnuese për magjistratë, avokatë shteti, ndihmësa ligjorë dhe kancelarë në detyrë”, ose 28% e sasisë së planifikuar, me kosto faktike rreth 13 milionë lekë.
· Janë realizuar  botime, me kosto faktike 0.2 milionë lekë.


II.Karakteristika kryesore të performancës së shpenzimeve
Në fund të 4M I 2026, situata në lidhje me realizimin e shpenzimeve të buxhetit, krahasuar me planin fillestar dhe të ndryshuar të buxhetit të vitit 2026, në nivel programi dhe sipas klasifikimit ekonomik, referuar raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë paraqitet si më poshtë, në mijë lekë: 






Tabela Realizimi i shpenzimeve sipas programeve dhe klasifikimit ekonomik (në mijë lekë)

[image: ]

Siç shihet nga tabelat e mësipërme, shpenzimet totale për SHM janë realizuar në masën rreth 28% të planit vjetor të rishikuar dhe planit fillestar. Shpenzimet korrente realizuar në vlerën 121.3 milionë LEK, ose masën 30% të buxhetit  të rishikuar dhe planit fillestar. Në tërësi në shpenzimet korrente institucioni ka realizuar performancë relativisht të mirë financiare. 
Sikurse evidentohet edhe në tabelën e mësipërme 100% e shpenzimeve faktike të institucionet janë për shpenzimet korrente. Në zërat e shpenzimeve operative 61% të faktik e zë artikulli 606, i cili lidhet me shpenzimet për pagesat e bursave për kandidatët për magjistratë.

Lidhur me informacionin mbi volumin dhe madhësinë e ndryshimit të buxhetit, konstatojmë se ndryshimet në planifikim, rezultojnë nga akordimi i fondit të veçantë për vitin 2026.
III.Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, sipas formateve të përcaktuara në këtë udhëzim në anekset përkatëse.
· Raporti i monitorimit është paraqitur në protokollin e Ministrisë së Financave brenda afatit të përcaktuar në udhëzim.
· Eshtë paraqitur informacionit lidhur me numrin e punonjësve buxhetore të miratuar në Ligjin e Buxhetit në Ligjin vjetor të Buxhetit si edhe detajimi sipas strukturave të miratuara si edhe numrit faktik të punonjësve për periudhën 2026.
· Janë parqitur të dhënat mbi treguesit  e performancës mbi bazë gjinore.
· Në relacionin shoqërues të raportit të monitorimit të paraqitur nga SHM,  është paraqitur analizë mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

Raporti i monitorimit hartuar nga SHM për 4M I 2026, është publikuar në faqen zyrtare të këtij institucioni në linkun:

https://www.magjistratura.edu.al/sq/informacion-mbi-buxhetin

